CELEX: 62014CN0449
Language: bg
Date: 2014-09-25 00:00:00
Title: Дело C-449/14 P: Жалба, подадена на 25 септември 2014 г. от DTS Distribuidora de Televisión Digital, S.A. срещу решението, постановено от Общия съд (трети състав) на 11 юли 2014 г. по дело T-533/10, DTS Distribuidora de Televisión Digital/Комисия

10.11.2014   
            
            
               BG
            
            
               Официален вестник на Европейския съюз
            
            
               C 395/27
            
         
      Жалба, подадена на 25 септември 2014 г. от DTS Distribuidora de Televisión Digital, S.A. срещу решението, постановено от Общия съд (трети състав) на 11 юли 2014 г. по дело T-533/10, DTS Distribuidora de Televisión Digital/Комисия
      (Дело C-449/14 P)
      (2014/C 395/33)
      Език на производството: испански
      
         Страни
      
      
         Жалбоподател: DTS Distribuidora de Televisión Digital, S.A. (представители: H. Brokelmann и M. Ganino, abogados)
      
         Други страни в производството: Европейска комисия, Telefónica de España, S.A., Telefónica Móviles España, S.A., Кралство Испания и Corporación de Radio y Televisión Española, S.A. (RTVE)
      
         Искания на жалбоподателя
      
      Жалбоподателят иска от Съда:
      
                  —
               
               
                  Да отмени решение от 11 юли 2014 г. на Общия съд DTS Distribuidora de Televisión Digital, S.A./Европейска комисия, T-533/10, и вследствие на това съгласно член 61 от Статута на Съда
                  
                              —
                           
                           
                              въз основа на наличните данни да уважи исканията, направени в първоинстанционната жалба, и да отмени Решение 2011/1/ЕС (1) на Комисията от 20 юли 2010 г. относно схемата за държавни помощи C38/09 (ex NN 58/09), които Испания възнамерява да предостави на Corporación de Radio y Televisión Española (RTVE), или
                           
                        
                              —
                           
                           
                              при условията на евентуалност да върне делото за разглеждане от Общия съд, който да се произнесе с оглед на решението на Съда
                           
                        
            
                  —
               
               
                  Да осъди Комисията и подпомагащите страни да заплатят съдебните разноски както в настоящото производство, така и в производството пред Общия съд.
               
            
         Основания и основни доводи
      
      
                  1.
               
               
                  
                     Първо основание, изведено от нарушение на член 107, параграф 1 ДФЕС поради неправилно тълкуване на понятието „помощ“
                  Обжалваното решение нарушава член 107, параграф 1 ДФЕС, като възприема неправилно тълкуване на понятието „помощ“ и по-специално на изискванията, които съгласно решение Laboratoires Boiron (2) трябва да са изпълнени, за да се счита, че дадена такса е неразделна част от държавна помощ.
               
            
                  2.
               
               
                  
                     Второ основание, изведено от нарушение на член 107, параграф 1 ДФЕС поради недостатъчно изчерпателен контрол в обжалваното решение върху съществуването на държавната помощ и поради изопачаване на испанското право
                  Обжалваното решение нарушава член 107, параграф 1 ДФЕС, тъй като не осъществява изчерпателен контрол върху изпълнението на изискванията, установени в решение Régie Networks (1), за да може таксата, наложена на DTS, да се счита за неразделна част от държавната помощ в полза на RTVE и тъй като изопачава испанското право
               
            
                  3.
               
               
                  
                     Трето основание, изведено от грешка при прилагането на правото и по-специално на член 106, параграф 2 ДФЕС
                  Обжалваното решение е незаконосъобразно поради грешка при прилагането на правото и по-специално на член 106, параграф 2 ДФЕС. То изопачава твърденията на DTS, които целят да се установи, че начинът на финансиране на помощта за RTVE нарушава конкуренцията по непропорционален начин, като възприема тези твърдения като отнасящи се до последиците от помощта в тесен смисъл, а не до последиците от таксите, чрез които тя се финансира. Вследствие на това обжалваното решение съдържа произнасяне ultra petita по въпроси, които не са поставени от DTS в жалбата и не са разглеждани в решението на Комисията, като изменя предмета на спора и превишава пределите на съдебния контрол на Общия съд.
               
            
         (1)  ОВ 2011, L1, стр. 9
      
      
         (2)  C-526/04, EU:C:2006:528
      
         (1)  C-333/07, EU:C:2008:764